በዩናትድ ስቴትስ የሪፓብሊካን ፓርቲውና የዴሞክራቲክ እጩዎች ምርጫ ሂደት እየተጠናቀቀ ይመስላል
በዩናትድ ስቴትስ ለፕሬዝደንትነት እየተካሄደ ያለው የሁለቱ ፓርቲዎች፣ የሪፓብሊካን ፓርቲውና የዴሞክራቲክ እጩዎች ማንጠርያ ምርጫ ሂደት እየተጠናቀቀ ይመስላል። ቀዳሚዎቹ የፓርቲያቸውን ምርጫ ሳያረጋገጡ አልቀሩም፣ በሁለቱም ፓርቲዎች ማለት ነው። በትናንቱ የኢንድያና ጠቅላይ ግዛት የፓርቲዎቹ ምርጫ ወደ ፖለቲካው አለም በቅርቡ የገቡት የቢልዮኖች ዶላሮች ቱጃሩ ዶናልድ ትራምፕ ተቀናቃኞቻቸውን ቴድ ክሩዝንና ጃን ኬስክን በቀላሉ ዘርረዋል ማለት ይቻላል። የትራምፕ ሪፓብሊካን ተቀናቃኞች አስፈላጊውን የተወካዮች ድምጽ በአስተማማኝ ሁኔታ ባለማግኘታቸውም ዘመቻቸውን አቋርጠው ለመውጣት ተገደዋል። ብዙዎች ተንታኞች የትናንቱን ምርጫ ውጤት ለትራምፕ በዝረራ እንደማሸነፍ ነው የወሰዱት፣ ሁለቱም ቴድም ኬሲክም ተሰናበቱ። በዴሞክራቶቹም በኩል ምንም እንኳን በርኒ ሳንደርስ ትናንት በአነስተኛ የድምጽ ልዮነት ቢያሸንፉም የቀድሞዋን የውጭ ጉዳይ ሚኒስትር ሂላሪ ክሊንተንን የፓርቲያቸውን ውክልና በማግኘት ለፕሬዝደንትነት ተወዳዳሪ የመሆናቸው ነገር ግን የሂላሪ እጩነት ይበልጥ እየተረጋገጠ የመጣ ይመስላል።ባልደረቦቻችን ከየስፍራው ያደረሱን ዘገባዎች አሉ፣ ሰሎሞን ክፍሌ አቅርቦታል። 